- Hindi News
- National
- वन अधिकारी बोले बंदरों के लिए पिंजरे तो हैं पर पकड़ने के लिए एक्सपर्ट कहां से लाएं
वन अधिकारी बोले- बंदरों के लिए पिंजरे तो हैं पर पकड़ने के लिए एक्सपर्ट कहां से लाएं
शिवालिककीतलहटी में बसे गांवों में बंदरों ने आंतक मचा रखा है। बंदर फसलों को पूरी तरह से खराब कर रहे है। ऐसे में किसानों को खेतों में खड़ी फसल की दिनरात रखवाली करनी पड़ रही हैं। उधर वन विभाग के अधिकारी कह रहे हैं कि उनके पास बंदरों लोहे के पिंजरे तो है मगर पकड़ने के लिए एक्सपर्ट नहीं है। ऐसे में वह कैसे बंदरों को पकड़े। विभाग की इस देरी का खामियाजा अब किसानों को भुगतना पड़ रहा हैं। कलेसर नेशनल पार्क से सटे गांव के किसान आतंकी बंदरों से खासे परेशान हैं। बंदरों का झुंड गन्ना, गेहूं, सरसों, मसरी बरसीन को खराब करने पर तुले हुए है। ऐसे में किसानों को काफी नुकसान उठाना पड़ रहा हैं। अराईयांवाला के किसान सतपाल ने बताया कि शुगर मिल द्वारा गन्ने की खरीद धीमी गति से की जा रही है। खेतों में खड़े गन्ने की फसल को बंदर उजाड़ रहे हैं। चरखी गुड़ क्रशरों पर गन्ने के दाम पूरे नहीं मिल रहे है। किसान दोनों ओर से पिस रहा है। अराईयांवाला, कलेसर, फैजपुर, ताजेवाला, नैनावाली, बहादुरपुर, नागल, टिबड़ियों बाम्बेपुर गांवों के किसानों ने बताया कि जंगल से आए बंदरों के झुंड खेतों में खड़ी गन्ने की फसल को उजाड़ रहे है। किसानों को मजबूर होकर खेतों में पहरा देना पड़ रहा है। साथ ही किसानों को औने-पौने दामों पर गन्ने की फसल को बेचने पर मजबूर होना पड़ रहा है। किसान सोहन लाल ने बताया कि बंदरों के डर के कारण किसान खेतों में जाने से डर लगने लगा है। वन्य प्राणी सुरक्षा विभाग का कहना है कि उनके पास लोहे के पिंजरे तो हैं लेकिन बंदरों को पकड़ने वाले एक्सपर्ट नहीं है।
खिजराबाद | खेतमें घूमते बंदर।
tgl_Latn sot_Latn hin_Deva hin_Deva hin_Deva hin_Deva